Η πίστη στην ανώτερη δύναμη και η πνευματική αφύπνιση σε μέλη των Αλκοολικών Ανώνυμων
Creators: name: Μωυσίδου, Ελένη Ιωάννη
Publisher: name: Aristotle University of Thessaloniki
Year: 2018
Subjects: Αλκοολισμός
Πνευματικότητα
Αλκοολικοί Ανώνυμοι
Alcoholism
Spirituality
Alcoholics Anonymous

description: Η εξάρτηση από αλκοόλ χαρακτηρίζεται ως ένα πολυπαραγοντικό πρόβλημα με βιολογικές, ψυχολογικές και κοινωνικές προεκτάσεις. Στη σύγχρονη κλινική πρακτική φαρμακολογικές και ψυχοθεραπευτικές μέθοδοι χρησιμοποιούνται για την αντιμετώπιση του αλκοολισμού, ενώ οι ομάδες αυτοβοήθειας και συγκεκριμένα το πρόγραμμα των δώδεκα βημάτων των Αλκοολικών Ανώνυμων, αποτελούν την πιο συχνή επιλογή για τους ανθρώπους με προβλήματα κατάχρησης αλκοόλ. Το πρόγραμμα των Αλκοολικών Ανώνυμων χαρακτηρίζεται ως πνευματικό, καθώς οδηγεί στην πνευματική αφύπνιση μέσα από την πρακτική των δώδεκα βημάτων και μέσα από την πίστη στην ανώτερη δύναμη, όπως το κάθε άτομο την αντιλαμβάνεται. Σκοπός της παρούσας έρευνας είναι να περιγράψει πώς μέλη των Αλκοολικών Ανώνυμων κατανοούν την έννοια της ανώτερης δύναμης και της πνευματικής αφύπνισης, μέσα από τη συμμετοχή τους στο πρόγραμμα και πώς αυτή η αντίληψη σχετίζεται με την αποχή από τη χρήση αλκοόλ. Η ποιοτική μέθοδος της ανάλυσης του λόγου, της κριτικής κοινωνικής ψυχολογίας χρησιμοποιήθηκε ως μέθοδος ανάλυσης, ενώ για τη συγκέντρωση των δεδομένων πραγματοποιήθηκαν έξι ημι-δομημένες συνεντεύξεις με μέλη των Αλκοολικών Ανώνυμων στην ομάδα της Θεσσαλονίκης. Σύμφωνα με την ανάλυση των δεδομένων, οι συμμετέχοντες αναφέρονται στην πίστη στην ανώτερη δύναμη ως αγάπη, ως βοήθεια και ως απαραίτητη για τη νηφαλιότητα. Η πνευματική αφύπνιση οδηγεί σε ένα νέο τρόπο ύπαρξης, πέρα από την απλή αποχή από το αλκοόλ και περιλαμβάνει οπωσδήποτε την πίστη στην ανώτερη δύναμη, μια διαφορετική αντιμετώπιση των καταστάσεων, την αποδοχή του εαυτού, την ανεκτικότητα απέναντι στους άλλους και τη βοήθεια σε άλλους αλκοολικούς.
description: Alcohol dependency is characterized as a multifactorial problem, with biological, psychological and social implications. In modern clinical practice, pharmaceuticals and psychotherapeutic methods are used for addressing alcoholism, while the self-help groups and in particular the program of twelve steps of Alcoholic Anonymous, constitute the most frequent choice for persons with alcohol abuse problems. Alcoholic Anonymous program is characterized as “spiritual’’, since it leads in the spiritual awakening through the practice of the “twelve steps”, but also through the faith to the higher power, as it is perceived by any person. The purpose of the current study, is to describe how the members of the Alcoholic Anonymous comprehend the concept of the “higher power” and “spiritual awakening”, through their participation in the program, and how this perception is related to their abstention from alcohol. The qualitative method of “discourse analysis” in the critical social psychology was used as a method of analysis, while for the collection of data, six semi-structured interviews were taken from members of Alcoholic Anonymous in the group of Thessaloniki. According to the data analysis, the participants refer to the faith of the “higher power” as love, as source of assistance, and being necessary for sobriety. The spiritual awakening, leads to a new way of self-existence, beyond the act of simply abstinence from alcohol, and includes certainly the faith to the “higher power”, a different approach in the handling of situations, the self-acceptance, the tolerance towards the other persons and the provision of assistance to persons with alcohol problem.
description: Σε συνεργασία με το πανεπιστήμιο Λευκωσίας (Κύπρος). Η υλοποϊηση του ΔΠΜΣ γίνεται και με τη συμβολή της υλικοτεχνικής υποδομής και του διδακτικού προσωπικού του Κέντροου Θεραπείας Εξαρτημένων Ατόμων (ΚΕΘΕΑ)